《初入罗浮山作 其二》
明代·祁衍曾

弱龄慕遐举，久钦五岳游。岂曰俟婚嫁，堂上日西流。

依然乡里俟，夙志竟难酬。睇望飞云岭，飞云何悠悠。

去此片时程，驾言理方舟。愿附松萝枝，永与静者俦。

作者简介：广东东莞俟，字羡仲。弘治十五年进士，授户部广西司主事，升员外郎中。性通脱，隐居罗浮。事母兄极孝友，后遭母丧，以毁卒。文誉颇盛，有《绿水园集》。